ลูซิดา

ลูซิดา () เป็นตระกูลไทป์เฟซที่พัฒนาต่อยอดมาจากไทป์เฟซต่าง ๆ ซึ่งออกแบบโดยชาลส์ บิเกโลว์และคริส โฮมส์ และเริ่มเผยแพร่ตั้งแต่ ค.ศ. 1984 เป็นต้นมา ไทป์เฟซในตระกูลนี้ถูกออกแบบมาให้อ่านได้ง่ายมากเมื่อพิมพ์ในขนาดเล็กหรือเมื่อแสดงผลบนจอภาพที่มีความละเอียดต่ำ จึงเป็นที่มาของชื่อลูซิดา ซึ่งมาจากคำว่า 'lucid' ที่แปลว่า ชัดเจน หรือ เข้าใจง่าย

ลูซิดามีรูปแบบย่อยหลายแบบ ทั้งแบบมีเชิง (Fax, Bright) ไม่มีเชิง (Sans, Sans Unicode, Grande, Sans Typewriter) และตัวเขียน (Blackletter, Calligraphy, Handwriting) โดยหลายแบบถูกรวมมากับซอฟต์แวร์อื่น ๆ โดยเฉพาะอย่างยิ่งในไมโครซอฟท์ ออฟฟิศ

บิเกโลว์และโฮมส์ร่วมกับวายแอนด์วาย (Y&Y) ผู้จำหน่ายโปรแกรมเทกซ์ ซึ่งปัจจุบันเลิกกิจการไปแล้ว ได้ขยายตระกูลลูซิดาด้วยชุดสัญลักษณ์ทางคณิตศาสตร์ของเทกซ์อย่างครบถ้วน ทำให้เป็นหนึ่งในไทป์เฟซไม่กี่แบบที่รองรับการเรียงพิมพ์ข้อความและสูตรคณิตศาสตร์อย่างเต็มรูปแบบภายในเทกซ์ และลูซิดายังคงได้รับอนุญาตให้ใช้งานเชิงพาณิชย์ผ่านทางทียูจีสโตร์ (TUG store) และร้านค้าเว็บของตนเอง ฟอนต์เหล่านี้ได้รับการปรับปรุงเป็นครั้งคราว

 อ้างอิง 

หมวดหมู่:ตระกูลไทป์เฟซที่มีทั้งอักษรแบบมีเชิงและอักษรแบบไม่มีเชิง
หมวดหมู่:เทกซ์